
转讜住驻讜转



 讘讛 谞转拽谞讜. 驻讬' 讘拽讜谞讟' 诪讚转 讛拽讘''讛 讘讗讬讝诪诇 砖讛讜讗 诪讻讛 讘讜 诪专驻讗 谞住 讘转讜讱 谞住 讻诪讜 讜讬爪转 讗砖 讘爪讬讜谉 讜讗谞讬 讗讛讬讛 讞讜诪转 讗砖 讜讗讬谉 注谞讬谉 讝讛 诇讝讛 讻诇诇 讗诇讗 讛讬讬谞讜 讻讚讗诪专讬' 讘讘''专 诪砖诇 诇讘谉 诪诇讱 砖拽诇拽诇 注诐 讗转转 诪砖驻讞讜转讬讜 讻讬讜谉 砖砖诪注 讛诪诇讱 讟专讚讜 讜讛讜爪讬讗讜 讞讜抓 诇驻诇讟专讬谉 砖诇讜 讜讛讬讛 诪讞讝专 注诇 讛驻转讞讬诐 砖诇 砖驻讞讜转讬讜 讜诇讗 讛讬讜 诪拽讘诇讬谉 讗讜转讜 讗诇讗 讗讜转讛 砖拽诇拽诇讛 注诪讜 驻转讞讛 诇讜 讚诇转讬讛 讜拽讘诇转讜 讻讱 讘砖注讛 砖讗讻诇 讗讚诐 诪驻专讬 讛讗讬诇谉 讟专讚讜 讜讛讜爪讬讗讜 诪讞讜抓 诇讙谉 注讚谉 讜讛讬讛 诪讞讝专 注诇 讻诇 讛讗讬诇谞讜转 讜诇讗 讛讬讜 诪拽讘诇讬谉 讗讜转讜 诪讛 讛讬讜 讗讜诪专讬诐 诇讜 讗''专 讘专讻讬讗 讛讗 讙谞讘讗 讚讙谞讘 讚注转讗 讚讘专讬讬讛 讛讬讬谞讜 讛讗 讚讻转讬讘 讗诇 转讘讬讗谞讬 专讙诇 讙讗讜讛 专讙诇 砖谞转讙讗讛 注诇 讘讜专讗讜 讜讬讚 专砖注讬诐 讗诇 转谞讬讚谞讬 诇讗 转住讘 诪谞讬 注诇讛 讗讘诇 讛转讗谞讛 注''讬 砖讗讻诇 诪诪谞讛 驻转讞讛 诇讜 讚诇转讬讛 讜拽讘诇转讜: 讜讗讬谉 注讜诇讬诐 诇讛 讘讬讜诐. 讜讗诐 转讗诪专 讛讗 讻讘专 转谞讗 诇讬讛 专讬砖讗 诇讗讜专 注讬讘讜专讜 讜讬''诇 讚住''讚 诇讗讜 诇讗驻讜拽讬 讬讜诐 讛注讬讘讜专 讗转讗 讗诇讗 诇讗驻讜拽讬 诇讬诇讛 砖诇驻谞讬 讛注讬讘讜专: 

讛诪讗讬专讬

住注讜讚讛 讝讜 砖讘讬讗专谞讜 砖讛讬讜 注讜砖讬谉 讘注讘讜专 讛讞讚砖 讜讛讜讗 砖讘砖注讛 砖讛讬讜 诪爪驻讬诐 诇注讚讬诐 诇拽讚砖 讗转 讛讞讚砖 讘讝诪谞讜 专"诇 讘讬讜诐 砖诇砖讬诐 讜诇讗 讘讗讜 讛讬讜 讘讗讬诐 讘注专讘 砖诪讞专转讜 砖诇砖讬诐 讜讗讞讚 住诪讜讱 诇砖拽讬注转 讛讞诪讛 诇注诇讬讬讛 诪讜讻谞转 诇讛诐 讜诇讗 讛讬讜 注讜诇讬谉 诇讛 讗诇讗 讘驻转 讚讙谉 讜拽讟谞讬转 讜讗注驻"讻 讗诐 讘讗 讝讛 讜讛讘讬讗 诇砖诐 讘砖专 讜讬讬谉 讘讻讚讬 讝讜诇诇讜转讜 讛讜讗讬诇 讜讗讻诇讛 注诪讛诐 驻讟讜专 讜讗讬谉 注讜诇讬谉 砖诐 驻讞讜转 诪注砖专讛 讘谞讬 讗讚诐 讜讗讬谉 注讜诇讬谉 诇讛 讗诇讗 诇讗讜专 注讘讜专讜 专"诇 诇讬诇讛 砖注讘专 砖诇砖讬诐 砖诪诪谞讜 谞转注讘专 讞讚砖 砖注讘专 讜讗祝 讝讜 诇讗 讘诇讬诇讛 讗诇讗 住诪讜讱 诇砖拽讬注转 讛讞诪讛 讻诪讜 砖讘讬讗专谞讜 讜讝讜 讛讬讗 住注讜讚转 专讗砖 讞讚砖 讛讗诪讜专讛 讘转诇诪讜讚 讜注谞讬谞讛 诇驻专住诐 注讘讜专 讛讞讚砖 讗讞专 砖诇讗 拽讚砖讜讛讜 讜讙讚讜诇讬 讛诪讞讘专讬诐 讻转讘讜 讘讬讜诐 砖诇砖讬诐 讜讗讞讚 讜诇讗 讬专讗讛 讻谉 砖诇讗 谞拽专讗 注讘讜专 讗诇讗 讬讜诐 砖诇砖讬诐 讻诪讜 砖讗诪专讜 讛注讬讚 专' 讬讛讜砖注 注诇 砖谞讬 讗讚专讬诐 砖讗讬谉 诪拽讚砖讬谉 讗讜转诐 讗诇讗 讘讬讜诐 注讘讜专讬讛诐 讻诇讜诪专 砖注讜砖讬谉 讗讜转诐 讞住专讬诐 讜讘转诇诪讜讚 讛诪注专讘 讬专讗讛 注诇 住注讜讚讛 讝讜 砖讘讘讬转 讛讻谞住转 讛讬转讛 谞注砖讬转 讜讛讜讗 砖讗诪专讜 砖诐 讗诪专 专' 讬讜讞谞谉 诇讜讜讬谉 诇住注讜讚转 诪爪讜讛 讜诇注讘讜专 讛讞讚砖 讘专讘讬转 专' 讬讜讞谞谉 注诇 诇讘讬 讻谞讬砖转讗 讘爪驻专讗 讜讛讜讗 诪诇拽讟 驻讬专讜专讬谉 讜讗讻讬诇 讗诪专 讬讛讗 讞诇拽讬 诪诪讗谉 讚拽讚讬砖 讬专讞讗 讛讻讗 专诪砖讬转 讜讗"讻 诪讛 砖讗诪专讜 讘诪讙讬诇讛 砖讗讬谉 讗讜讻诇讬谉 讘讛诐 砖诪讗 讚讜讜拽讗 讘住注讜讚转 讛专砖讜转 讜讻谉 讗诪专讜 砖诐 砖讘转讬 讻谞住讬讜转 爪专讬讻讬谉 讘讚讬拽讛 砖讻谉 诪讻谞讬住讬谉 讘讛谉 讞诪抓 讘讗讘专讬讗讜转 讜讘专讗砖讬 讞讚砖讬诐 讜讬专讗讛 诇讬 砖讛讙讬专住讗 讛谞讻讜谞讛 讘讗讘专讬讗讜转 讘专讗砖讬 讞讚砖讬诐 讻诇讜诪专 讘注讘讜专讬谉 砖讘专讗砖讬 讞讚砖讬诐 讗讜 住注讜讚讜转 砖讘专讗砖讬 讞讚砖讬诐 诪诇砖讜谉 讛讘专讗讛:



讻讛谉 砖转讜讬 讬讬谉 砖谞讻谞住 诇注讘讜讚 讜注讘讚 注讘讜讚转讜 驻住讜诇讛 讜讞讬讬讘 诪讬转讛 讘讬讚讬 砖诪讬诐 讜讻讘专 讘讗专谞讜 砖讬注讜专 砖转讬讬转讜 讜讻诇 讚讬谞讬讛 讘驻专拽 砖谞讬 讗讻诇 讗讜 砖转讛 诪砖讗专 讛诪砖讻专讬诐 讻讙讜谉 讚讘讬诇讛 拽注讬诇讬转 讜讚讘砖 讜讞诇讘 诇讜拽讛 讜注讘讜讚转讜 讻砖专讛 讜讻诇 砖讻专讜转 砖讛讻讛谉 讗住讜专 讘砖讘讬诇讜 诇讬讻谞住 诇诪拽讚砖 讞讻诐 讗住讜专 讘砖讘讬诇讜 诇讛讜专讜转 讜讛讜讗 砖讗诪专讜 讗讻诇 转诪专讬诐 讗诇 讬讜专讛 讜讻谉 讘讻诇 讚讘专 讛诪砖讘砖 讗转 讛讚注转 砖讗讬谉 讛讜专讗讛 讗诇讗 诇诪讬 砖住讘专转讜 讝讻讛 讜驻诇驻讜诇讜 诪讬讜砖专 讜砖讛讜讗 拽讜讘注 注转讬诐 诇转讜专转讜 讜诪注讜专专 注爪诪讜 注诇讬讛 讜讻诇 讛诪转谞诪谞诐 讘讘讬转 讛诪讚专砖 讜诪专驻讛 注爪诪讜 讘转讜专讛 转讜专转讜 谞注砖讬转 诇讜 拽专注讬诐 拽专注讬诐 专"诇 砖诪砖讻讞 转诇诪讜讚讜 讜讗讬谞讜 谞讝讻专 讗诇讗 讘住讬专讜讙讬谉:





讬讚 专诪"讛

 转谞讬讗 专"诪 讗讜诪专 讗讜转讜 讗讬诇谉 讻讜' 砖讗讬谉 诇讱 讚讘专 砖诪讘讬讗 讬诇诇讛 注诇 讛讗讚诐 讗诇讗 讬讬谉 讛讬诇讻讱 诪住转讘专讗 砖讙诐 讗讜转讛 讬诇诇讛 砖讘讗讛 注诇 讗讚诐 讛专讗砖讜谉 注诇 讬讚讬 讙驻谉 讛讬转讛 砖讛专讬 诇讗 谞砖转谞讛 注讜诇诐 诪诪谞讛讙讜 专讘讬 讬讛讜讚讛 讗讜诪专 讞讟讛 讛讬转讛 砖讗讬谉 讛转讬谞讜拽 讬讜讚注 诇拽专讜转 讗讘讗 讜讗讬诪讗 注讚 砖讬讟注诐 讟注诐 讚讙谉 讜讻讬讜谉 讚拽专讬 诇讬讛 注抓 讛讚注转 讟讜讘 讜专注 砖"诪 讛讬讬谞讜 讚讙谉. 专' 谞讞诪讬讛 讗讜诪专 转讗谞讛 讛讬讛 砖讻谉 诪爪讬谞讜 诪讚讜转讬讜 砖诇 拽讘"讛 砖讘讚讘专 砖讘讜 注讜谞砖 讗转 讛讗讚诐 讘讜 诪转拽谞讜 砖讗讬谉 爪专讬讱 诇讛讘讬讗 讚讘专 讗讞专 诇讛转拽谉 讘讜 讜讚讜讙诪转讛 讘拽专讗讬 讜讬爪转 讗砖 讘爪讬讜谉 讜讻转讬讘 讜讗谞讬 讗讛讬讛 诇讛 谞讗讜诐 讛' 讞讜诪转 讗砖 住讘讬讘:



讚讘专讬 诇诪讜讗诇 诪诇讱, 讬砖 讗讜诪专讬诐 诇诪讬 砖讛讬讛 诪诇讱 诇驻谞讬 讛诪拽讜诐 讻诇讜诪专 砖诪讬谞讛讜 讛诪拽讜诐 诪诇讱 讻注谞讬谉 砖谞讗诪专 讜讗谞讬 谞住讻转讬 诪诇讻讬 (转讛讬诇讬诐 讘壮:讜壮) 讜讬转谉 注讜讝 诇诪诇讻讜 (砖诪讜讗诇 讗 讘壮:讬壮) 讜讗诇 诇砖讜谉 砖讻讬谞讛 讛讜讗 诇诪讜 讻诪讜 讬讚讬 砖诪转讬 诇诪讜 驻讬 讜讬砖 诇驻专砖 讚讛讗讬 讚拽专讬 诇讬讛 诇诪讜讗诇 讚讻转讬讘 诇讘转专 讛讻讬 讗诇 诇诪诇讻讬诐 诇诪讜讗诇 讚讚专砖讬谞谉 诇讬讛 诪诇讻讬诐 砖讗讜诪专讬诐 诇诪讛 诇讛谉 讗诇. 诪砖讗 讗砖专 讬住专转讜 讗诪讜 讗讬谉 讬讬住讜专 讗诇讗 诇砖讜谉 诪诇拽讜转 砖谞讗' 讜讬住专讜 讗讜转讜 诪诇诪讚 砖讻驻驻转讜 注诇 讛注诪讜讚 诇讛诇拽讜转讜 讻砖专讗转讛 砖讛讬讛 诪专讘讛 讘住注讜讚讛 讜谞诪砖讱 讗讞专 讛讬讬谉 讜讻讘讬讻讜诇 讚讜诪讛 诇诪诇讻讬诐 砖诪砖转讻专讬谉 讜讗讜诪专讬谉 诇诪讛 诇讛诐 讗诇 讗诪专讛 诇讜 诪讛 讘专讬 讜诪讛 讘专 讘讟谞讬 讜诪讛 讘专 谞讚专讬 诪讛 讘专讬 诪驻谞讬 诪讛 讗转讛 讙讜专诐 诇讬 诇专谞谉 讗讞专讬 砖讗谞讬 讙专诪转讬 诇讱 诇讛讬讜转 专砖注 讻讗诇讜 讛讬讬转 讘专讬 讜诇讗 讘谉 讚讜讚 讗讘讬讱 讜诪讛 讘专 讘讟谞讬 诪讛 讝讛 砖讗转讛 注讜砖讛 讘专 讘讟谞讬 讘谉 砖讟专讞转讬 讘诪注讬 讜讘讟谞讬 讜讚讞拽转讬 讜谞讻谞住转讬 讻讚讬 砖讬讛讗 诇讬 讘谉 诪诇讜讘谉 讜诪讝讜专讝 讻讚讗诪专讬谞谉 讘谞讚讛 砖诇砖讛 讞讚砖讬诐 讛讗讞专讜谞讬诐 转砖诪讬砖 讬驻讛 诇讜诇讚 讜诪讛 讘专 谞讚专讬 讻诇 讛谞砖讬诐 砖诇 讘讬转 讗讘讬讱 讛讬讜 谞讜讚专讜转 诇砖讜谉 讜讬讚专 讬砖专讗诇 谞讚专 讗诐 谞转讜谉 转转谉 讜讛讞专诪转讬 讗转 注专讬讛诐 讜讻讚讗砖讻讞谉 讘讞谞讛 讚讻转讬讘 (砖诐 讗') 讜转讚专 谞讚专 讻讜' 讜谞转转 诇讗诪转讱 讝专注 讗谞砖讬诐 讜谞转转讬讜 诇讛' 讻讜' 讗祝 讛谉 讛讬讜 谞讜讚专讜转 讗诐 讛拽讘"讛 谞讜转谉 诇谞讜 讘谉 专讗讜讬 诇诪诇讻讜转 谞注砖讛 讻讱 讜讻讱 诪爪讜讛 讜讗谞讬 讛讬讬转讬 谞讜讚专转 注诇 讘谉 讛讙讜谉 诇转讜专讛 讜诇谞讘讜讗讛 讗诇 诇诪诇讻讬诐 诇诪讜讗诇 诪讛 诇讱 讗爪诇 诪诇讻讬诐 砖讗讜诪专讬诐 诇诪讛 诇讛诐 讗诇 讘砖注讛 砖诪砖转讻专讬谉 讜诪谞讬谉 砖讞讝专 砖诇诪讛 讜讛讜讚讛 诇讗诪讜 砖谞讗诪专 讻讬 讘注专 讗谞讻讬 诪讗讬砖 讝讛 谞讞 砖砖讙讛 讘讬讬谉 讜讛讘讬讗 讬诇诇讛 注诇 注爪诪讜 讚讻转讬讘 讘讬讛 讜讬讞诇 谞讞 讗讬砖 讻讜' 讜诇讗 讘讬谞转 讗讚诐 诇讬 讝讛 讗讚诐 讛专讗砖讜谉 砖讛讘讬讗 讬讬谉 注诇讬讜 讬诇诇讛 讻专讘讬 诪讗讬专 讻诇讜诪专 注谞砖讬 讙讚讜诇 诪砖诇讛诐 砖讛诐 诇讗 讬讚注讜 讻诪讛 注讜谞砖讜 砖诇 讬讬谉 讜注砖讜 讜讗谞讬 讬讚注转讬 讜注砖讬转讬 砖讛讬讛 诇讬 诇讛讜住专 讘讛诐:



诪转谞讬' 讗讻诇 讘讞讘讜专转 诪爪讜讛. 讗"专 讗讘讛讜 讗讬谉 讘谉 住讜专专 讜诪讜专讛 讞讬讬讘 注讚 砖讬讗讻诇 讘讞讘讜专讛 砖讻讜诇讛 住专讬拽讬谉 讗谞砖讬诐 专拽讬诐 砖讗讬谉 讘讛诐 诪讜注讬诇 诇砖讜谉 讗讬诇谉 住专拽 砖讛讜讗 讗讬诇谉 砖讗讬谉 诪讜爪讬讗 驻讬专讜转 讚讛谞讬 讜讚讗讬 诪专讙诇讬 诇讬讛 讗讘诇 讞讘讜专讛 讚诇讗讜 讻讜诇讛 住专讬拽讬谉 讻讬讜谉 讚讗讬讻讗 诪讗谉 讚诪讜讻讞 诇讬讛 诇讗 诪诪砖讬讱. 讜诪拽砖讬谞谉 讜讛讗 讗谞谉 转谞谉 讗讻诇 讘讞讘讜专转 诪爪讜讛 讗讬谞讜 谞注砖讛 讘谉 住讜专专 讜诪讜专讛 讜住转诪讗 讚诪讬诇转讗 讚讞讘讜专讛 讚诪爪讜讛 诇讗讜 讻讜诇讛 住专讬拽讬谉 讚讗讬 讻讜诇讛 住专讬拽讬谉 诇讗讜 讞讘讜专转 诪爪讜讛 讛讬讗 讗诇讗 讚诇讗讜 讻讜诇讛 住专讬拽讬谉 讜讟注诪讗 讚诪爪讜讛 讛讗 诇讗讜 诪爪讜讛 讗注"讙 讚诇讗讜 讻讜诇讛 住专讬拽讬谉 讚讗讬 住"讚 讗注"讙 讚诇讗讜 诪爪讜讛 谞诪讬 讻讬 诇讗 讛讜讬讗 讻讜诇讛 住专讬拽讬谉 驻讟讜专 诪讗讬 讗讬专讬讗 讞讘讜专转 诪爪讜讛 讗驻讬' 诇讗讜 诪爪讜讛 谞诪讬. 讜讗讬讻讗 诇驻专讜砖讬 谞诪讬 讚讛讻讬 拽讚讬讬拽 讟注诪讗 讚诪爪讜讛 讛讗 讚专砖讜转 讗注"讙 讚诇讗讜 讻讜诇讛 住专讬拽讬谉 讞讬讬讘 讚讗讬 讘讻讜诇讛 住专讬拽讬谉 诇讗讜 住注讜讚转 讛专砖讜转 讛讬讗 讗诇讗 讗讬住讜专讗 谞诪讬 讗讬讻讗. 讜诪驻专拽讬谞谉 讛讜讗 讛讚讬谉 谞诪讬 讘住注讜讚转 讛专砖讜转 讚讻讬 诇讗 讛讜讬讗 讻讜诇讛 住专讬拽讬谉 驻讟讜专 讜讞讘讜专转 诪爪讜讛 讗讬爪讟专讬讱 诇讬讛 诇讗砖诪讜注讬谞谉 讚讗注"讙 讚讻讜诇讛 住专讬拽讬谉 讻讬讜谉 讚讘诪爪讜讛 拽讗 注住讬拽 诇讗 诪讬诪砖讬讱 诇诪讬注讘讚 讘诇讗 讞讘讜专转 诪爪讜讛:



驻讬住拽讗 讗讻诇 讘注讬讘讜专 讛讞讚砖. 讜诪拽砖讬谞谉 诇诪讬诪专讗 讚讘砖专 讜讬讬谉 诪住拽讬 讛转诐 讚讛讗 讗讬爪讟专讬讱 转谞讗 诇讗砖诪注讬谞谉 讚驻讟讜专 讗注"讙 讚讗讻诇 砖诐 转专讟讬诪专 讘砖专 讜砖转讛 讞爪讬 诇讜讙 讬讬谉 讜讛转谞讬讗 讗讬谉 注讜诇讬谉 诇讛 诇注诇讬讬讛 砖诪注讘专讬谉 讘讛 讞讚砖讬诐 讜砖谞讬诐 讗诇讗 讘驻转 讚讙谉 讜拽讟谞讬转 转讘砖讬诇 砖诇 拽讟谞讬转 讻讙讜谉 讗讜专讝 讜注讚砖讬诐 讜讻讬讜爪讗 讘讛谉 讗讘诇 讘砖专 讜讬讬谉 诇讗 砖诪讗 讬讗讻诇讜 讗讻讬诇讛 讙住讛 讜讬砖转讻专讜 讜诇讗 讬注讬讬谞讜 讘讚讘专 讻专讗讜讬. 讜讬砖 讗讜诪专讬诐 讻讚讬 砖诇讗 诇讘讬讬砖 讗转 诪讬 砖讗讬谉 诇讜 [讗诇讗] 驻转 (讚讜讞谉) [讚讙谉] 讜砖讗专 拽讟谞讬讜转 谞诪讬 诇讗 讚驻转 (讚讜讞谉) [讚讙谉] 注讚讬驻讗 讟驻讬 诇讬转讜讘讬 讚注转讗. 讜讬砖 诇驻专砖 讚讛讗讬 讚讗讬谉 注讜诇讬谉 诇讛 讗诇讗 讘驻转 讚讙谉 讜拽讟谞讬转 讻讬 讛讬讻讬 讚转讛讜讬 注诇讬讬讛 诇砖诪讛. 讜讗讬转 讚讗诪专讬 讚讻讬 谞拽讬讟 驻转 讚讙谉 砖诇讗 转讬住讜拽 讗讚注转讬谉 讚驻转 拽讟谞讬转 转谞谉 讻讚住诇拽讗 讚注转讬谉 讘驻' 讛砖讜讻专 讗转 讛驻讜注诇讬诐 (讘讘讗 诪爪讬注讗 驻"讝.) 讜诪驻专拽讬谞谉 讛讗 拽诪"诇 讚讗注"讙 讚讗讬谉 注讜诇讬谉 诇讛 讗诇讗 讘驻转 讚讙谉 讜拽讟谞讬转 讜讗讬讛讜 讗住讬拽 讘砖专 讜讬讬谉 讜讗讻诇 讚诇讗讜 讗讻讬诇转 诪爪讜讛 讛讬讗 讻讬讜谉 讚讘诪爪讜讛 拽讗 注住讬拽 诇讗 诪讬诪砖讬讱. 讜讗诐 转砖讗诇 讻讬讜谉 讚拽讬讬"诇 讗讬谞讜 讞讬讬讘 注讚 砖讗讻诇 讘讞讘讜专讛 砖讻讜诇讛 住专讬拽讬谉 讛讬讻讬 转讬住讜拽 讗讚注转讗 讚讻讬 讗讻讬诇 讘注讬讘讜专 讛讞讚砖 诪讬讞讬讬讘 讜讻讬 诪注讘专讬谉 讗转 讛讞讚砖 讘讞讘讜专讛 砖讻讜诇讛 住专讬拽讬谉 诇讗 转讬拽砖讬 诇讱 讚讛讻讗 讘诪讗讬 注住拽讬谞谉 讻讙讜谉 讚住诇讬拽讜 讗讬谞讛讜 诪讚注转讗 讚谞驻砖讬讬讛讜 诇注讘讜专讬讛 讚诪"诪 讻讬讜谉 讚诇讚讘专 诪爪讜讛 拽讗 诪讻讜讜谞讬 诇讗 诪讬诪砖讬讱 讜驻讟讜专:



转谞讜 专讘谞谉 讗讬谉 注讜诇讬谉 诇注诇讬讬讛 诇注讬讘讜专 讛讞讚砖 讘驻讞讜转 诪注砖专讛 讘谞讬 讗讚诐. 讜讗讬拽砖讬讗 诇讱 讛讗 讚转谞谉 讘驻"拽 (讬':) 注讬讘讜专 讛讞讚砖 讘砖诇砖讛 讜住讘专讬谞谉 诇讗讜拽讜诪讛 转谞讬 讞讬砖讜讘 讘注讬讘讜专 讘砖诇砖讛 诇讗 拽砖讬讗 讛转诐 讛讗 拽诪"诇 讚诪讚讬谞讗 诇讗 住讙讬讗 讘驻讞讜转 诪砖诇砖讛 讛讻讗 讻讬 拽转谞讬 注砖专讛 诇驻专住讜诪讗 诇诪讬诇转讗 拽转谞讬 讜转谞谉 谞诪讬 讙讘讬 讞诇讬爪讛 讻讬 讛讗讬 讙讜谞讗 (讬讘诪讜转 拽"讗: 注讬"砖) 讛讞诇讬爪讛 讜讛诪讬讗讜谞讬谉 讘砖诇砖讛 讜讛讗谞谉 转谞谉 讘讞诪砖讛 讗诇讗 诇讗讜 砖诪注 诪讬谞讛 讛讗 诇注讬拽专 讚讬谞讗 讛讗 诇驻专住讜诪讗 诇诪讬诇转讗 砖"诪. 讜讗讬谉 注讜诇讬谉 诇讛 讗诇讗 讘驻转 讚讙谉 讜拽讟谞讬转 讘诇讘讚 讜讗讬谉 注讜诇讬谉 讗诇讗 诇讗讜专 注讬讘讜专讜 诇讬诇 注讬讘讜专讜 讚讛讬讬谞讜 诪讜爪讗讬 转砖注讛 讜注砖专讬诐 讬讜诐 讜讻谉 驻讬专砖 专"讞 讝"诇 讜讚诪讬讗 诇讛讛讬讗 讚讗诪专讬谞谉 讘专讗砖 讛砖谞讛 (讻"讘:) 讗讬谉 诪砖讬讗讬谉 诪砖讜讗讜转 讗诇讗 注诇 讛讞讚砖 砖谞专讗讛 讘讝诪谞讜 诇拽讚砖讜 讜讗讬诪转 诪砖讬讗讬谉 诇讗讜专 注讬讘讜专讜 讚讛讬讬谞讜 诇讬诇 砖诇砖讬诐 讚讗讬 诇诪讜爪讗讬 砖诇砖讬诐 诇诪讛 诇讛讜 讜讻讬 转讬诪讗 讜诇诪讛 诇讛讜 诇注讘讜专讬讛 诇讗 诇讬拽讚砖讜讛 讘讬讜诐 砖诇砖讬诐 讜诪诪讬诇讗 诪讬注讘专 讗驻"讛 爪专讬讱 诇讞砖讘 讗诐 讛诇讘谞讛 专讗讜讬讛 诇专讗讜转 讘讬讜诐 砖诇砖讬诐 讜讗诐 诇讗讜 讜讗诐 专讗讜 诇驻讬 讛讞砖讘讜谉 砖讗讬 讗驻砖专 砖转专讗讛 诪注讘专讬谉 讗讜转讜 诪注转讛 讜讗讬谉 爪专讬讻讬谉 诇爪驻讜转 诇注讚讬诐 讗讬 谞诪讬 讻讙讜谉 砖讛讜爪专讻讜 诇注讘专讜 诪砖讜诐 讬专拽讜转 讜讻讬讜爪讗 讘讛谉 讜讻讚 拽讗 注讘讚讬 讛讻讬 诇驻专住讜诪讛 诇诪讬诇转讗 讛讜讗 讚拽讗 注讘讚讬. 讜讗讬转 讚诪驻专砖讬 诇讗讜专 注讬讘讜专讜 诇讬诇 诪讜爪讗讬 砖诇砖讬诐 讜讗讬谉 讗住讬驻讛 讝讜 诇注讬讬谉 讗诇讗 诇驻专住诐 讗转 讛讚讘专 砖注讬讘专讜讛讜 讜诇讗 诪住转讘专. 讜诪驻谞讬 诪讛 讗讬谉 注讜诇讬谉 讗诇讗 讘诇讬诇讛 讻讚讬 砖讬注砖讜 讛讘专转 拽讜诇 讘诇讬诇讛 讜讬讛讗 拽讜诇诐 谞砖诪注 讜讬转驻专住诐 讛讚讘专. 讜诪拽砖讬谞谉 讜讛转谞讬讗 讗讬谉 注讜诇讬谉 诇讛 讗诇讗 讘讬讜诐 讘讬讜诐 讻"讟 讜诪驻专拽讬谞谉 讛讛讜讗 诇驻专住讜诪讬 诪讬诇转讗 砖爪专讬讻讬谉 诇注诇讜转 诇讛 诪讘注讜讚 讬讜诐 住诪讜讱 诇砖拽讬注转 讛讞诪讛 讜讬讜诐 讻"讟 讻讚讬 砖讬专讗讜 讗讜转诐 讘谞讬 讗讚诐 讜讬转驻专住诐 讛讚讘专 讬讜转专 讗讘诇 注讬拽专 诪砖讗 讜诪转谉 讘诇讬诇讬讗 讛讜讬 讜讻讬 拽转谞讬 讗讬谉 注讜诇讬谉 诇讛 讘讬讜诐 诇诪注讜讟讬 诪拽诪讬 砖拽讬注转 讛讞诪讛 讟讜讘讗 讜诇诪注讜讟讬 讬讜诐 砖诇砖讬诐 讗讘诇 住诪讜讱 诇砖拽讬注转 讛讞诪讛 讚讻"讟 砖驻讬专 讚诪讬 讜讛讬讬谞讜 讚拽转谞讬 谞诪讬 讗讬谉 注讜诇讬谉 诇讛 讗诇讗 讘诇讬诇讛 讜讘住诪讜讱 诇砖拽讬注转 讛讞诪讛 拽讗讬 讚诇讙讘讬 砖讗专 讬讜诪讗 诇讬诇讬讗 拽专讬 诇讬讛 讜讟注诪讗 诪讗讬 诇驻专住讜诪讬 诪讬诇转讗 讻讚讗诪专 诇讛讜 专讘讬 讞讬讬讗 讘专 讗讘讗 诇讘谞讬讛 讗拽讚讬诪讜 注讜诇讜 诪讘注讜讚 讬讜诐 讗讞专讬驻讜 驻讜拽讜 爪讗讜 讻讗讞转 讜讛注讬专讜 讗转 讛讚讘专 讻讚讬 砖讬专讙讬砖讜 讘讻诐 讘谞讬 讗讚诐 讗讞专讬驻讜 诇砖讜谉 讞讬讚讜讚 讜讞专讬驻讜转 砖讘谞讬 讗讚诐 诪专讙讬砖讬谉 讘讜 讜讬砖 讗讜诪专讬诐 讗讞专讬驻讜 注讜诇讜 讛拽讚讬诪讜 讜讘讜讗讜 诇注讬讘讜专 讛讞讚砖 拽讜讚诐 砖转讞砖讱 讗讞专讬驻讜 诇砖讜谉 讞专驻讬 讜讗驻诇讬 讗讞专讬驻讜 驻讜拽讜 讻诇讜诪专 砖讬爪讗讜 诇诪讞专 诇讗诇转专 拽讜讚诐 讛谞抓 讛讞诪讛 讻讚讬 砖讬讛讜 讛讻诇 砖讜诪注讬谉 讗转 注讬讘讜专讜 讜讛讗 讚拽转谞讬 讗讬谉 注讜诇讬谉 诇讛 讘讬讜诐 讛讬讬谞讜 讻讚讗诪专谉 拽讜讚诐 砖转讞砖讱 讜讛讗 讚拽转谞讬 讘诇讬诇讛 讛讬讬谞讜 谞诪讬 讻讚讗诪专谉 讜诇讛讻讬 拽专讜 诇讬讛 诇讬诇讛 讚诇讙讘讬 砖讗专 讛讬讜诐 诇讬诇讛 讛讜讗 砖讛专讬 住诪讜讱 诇讞砖讬讻讛 讛讜讗 讜讛谞讬 转专讬 诪转谞讬讗转讗 转专讜讬讬讛讜 讞讚讗 诪讬诇转讗 谞讬谞讛讜:



驻讬住拽讗 讗讻诇 诪注砖专 砖谞讬 讘讬专讜砖诇讬诐 诪砖讻讞转 诇讛 讻讙讜谉 砖讙谞讘 讚诪讬 诪注砖专 砖谞讬 砖诇 讗讘讬讜 讜砖诇 讗诪讜 讜拽谞讛 讘讛谉 讘砖专 讜讬讬谉 讜讗讻诇 讻讬讜谉 讚讻讗讜专讞讬讛 拽讗 讗讻讬诇 诇讬讛 讚专讱 诪爪讜转讜 讚讻转讬讘 讘讘拽专 讜讘爪讗谉 讜讘讬讬谉 讜讘砖讻专 诇讗 诪讬诪砖讬讱 诇诪注讘讚 讚专讱 注讘讬专讛 讜诇讬讻讗 诇讗讜拽诪讛 讻讙讜谉 砖讙谞讘 讘砖专 讜讬讬谉 砖诇 诪注砖专 砖谞讬 砖诇 讗讘讬讜 讜讗讻诇 讜砖转讛 讚讗驻讬' 讘讞讜诇讬谉 讻讬 讛讗讬 讙讜讜谞讗 驻讟讜专 讚讛讗 讘注讬谞谉 注讚 砖讬拽谞讛 讘砖专 讘讝讜诇 讜讬讗讻诇 讜讬讬谉 讘讝讜诇 讜讬砖转讛:



驻讬住拽讗 讗讻诇 谞讘诇讜转 讜讟专驻讜转 砖拽爪讬诐 讜专诪砖讬诐 砖拽爪讬诐 砖拽抓 讛注讜祝 专诪砖讬诐 专诪砖 讛讗讚诪讛. 讜诇拽诪谉 诪驻专砖 诪讗讬 讟注诪讗 驻讟讜专: 讗诪专 专讘讗 讗讻诇 讟专讟讬诪专 讘砖专 注讜祝 讗讬谞讜 谞注砖讛 讘谉 住讜专专 讜诪讜专讛 诇驻讬 砖诪讗讻诇 拽诇 讛讜讗 讜讗讬谉 讚专讱 诇讬住讟讬诐 讘讻讱. 讜讬"诇 诇驻讬 砖讚诪讬讜 讬拽专讬诐 讬转专 诪讘砖专 讘讛诪讛 讜讞讬讛 讜诇讗 砖讻讬讞讬 诇讬讛 诪注讜转 诇诪讬讙谞讘 讻讜诇讬 讛讗讬 讜诇讗 诪诪砖讬讱. 讜讛专讘 专讘讬 讬爪讞拽 讘专 讗砖专 讝"诇 驻讬专砖 讟注诪讗 讚讘砖专 注讜祝 讗讬谉 讘讜 诪砖讜诐 砖诪讞讛 讻讚讗诪专讬' 讘讞讙讬讙讛 (讝':) 讗讘诇 诇讗 讘注讜驻讜转 讜诇讗 讘诪谞讞讜转 讚讗讬谉 砖诪讞讛 讗诇讗 讘讘砖专 讘讛诪讛. 讜诪拽砖讬谞谉 讜讛讗 讗谞谉 转谞谉 讗讻诇 砖拽爪讬诐 讜专诪砖讬诐 讗讬谞讜 谞注砖讛 讘谉 住讜专专 讜诪讜专讛 砖拽爪讬诐 注讜祝 讟诪讗 讚讻转讬讘 讘讛 讜讗转 讗诇讛 转砖拽爪讜 诪谉 讛注讜祝 诇讗 讬讗讻诇讜 砖拽抓 讛诐 讗讘诇 讘讛诪讛 讜讞讬讛 讟诪讗讛 讟讜诪讗讛 讻转讬讘讗 讘讛讜 讜诇讗 砖拽抓 讜专诪砖讬诐 讛讬讬谞讜 专诪砖 讛讗讚诪讛 讚讻转讬讘 讘讛讜 讜讘讻诇 讗砖专 转专诪讜砖 讛讗讚诪讛 讗砖专 讛讘讚诇转讬 诇讻诐 诇讟诪讗. 讚讬讬拽讬谞谉 诪讬谞讛 讗注讜祝 讟诪讗 讛讜讗 讚诇讗 诪讞讬讬讘 讻讚诪驻专砖 讟注诪讗 诇拽诪讬讛 诪讻诇诇 讚讗注讜祝 讟讛讜专 诪讬讞讬讬讘. 讜诪驻专拽讬谞谉 讻讬 转谞谉 诪转谞讬' 讗讻诇 砖拽爪讬诐 驻讟讜专 诇讛砖诇讬诐 砖讗诐 讗讻诇 讟专讟讬诪专 讘砖专 讘讛诪讛 讜讞讬讛 讞住专 讗讜拽讬讗 讜讛砖诇讬诐 讗转 讛讞住专 诪讘砖专 注讜祝 讟诪讗 驻讟讜专 讗讘诇 讗诐 讛砖诇讬诪讜 诪讘砖专 注讜祝 讟讛讜专 讞讬讬讘 讛讜讗讬诇 讜专讜讘 讛砖讬注讜专 诪讘砖专 讘讛诪讛 讜讞讬讛 讜讻讬 拽讗诪专 专讘讗 讛讬讻讗 讚讗讻诇 讻讜诇讬讛 讟专讟讬诪专 诪讘砖专 注讜祝:



驻讬住拽讗 讗讻诇 讚讘专 砖讛讜讗 诪爪讜讛 诇讗讬转讜讬讬 转谞讞讜诪讬 讗讘诇 讜讚讘专 砖讛讜讗 注讘讬专讛 诇讗讬转讜讬讬 转注谞讬转 爪讘讜专 讚拽讗 驻专讬砖 诪讚专讻讬 爪讘讜专 讜注讜讘专 注诇 诇讗 转住讜专. 讜讟注诪讗 诪讗讬 驻讟讜专 讗诪专 拽专讗 讗讬谞谞讜 砖讜诪注 讘拽讜诇谞讜 讜诇讗 砖讗讬谞讜 砖讜诪注 讘拽讜诇讜 砖诇 诪拽讜诐. 讜讻讬 转讬诪讗 讜诇讗讜 拽诇 讜讞讜诪专 讛讜讗 讙讝讬专转 讛讻转讜讘 讛讜讗 讜讗讬谉 诇讛砖讬讘:





诪讛专砖"讗 - 讞讬讚讜砖讬 讛诇讻讜转

讚讘专 砖讛讜讗 诪爪讜讛 转谞讞讜诪讬 讗讘诇讬诐 驻讬专砖"讬 讚讗注"讙 讚转拽谞转讗 讚专讘谞谉 讛讬讗 讻讜' 注讻"诇 讜讗讬谉 诇讛拽砖讜转 讛讗 转谞讗 诇讬讛 专讬砖讗 讗讘诇 讘注讬讘讜专 讛讞讜讚砖 讚讛讬讬谞讜 谞诪讬 转拽谞转讗 讚专讘谞谉 讚讛讻讗 讻诇诇讗 转谞讗 讘住讬驻讗 诇讻诇 转拽谞转讗 讚专讘谞谉 讜诪讬讛讜 讗爪讟专讬讱 诇讬讛 诇诪驻专讟 讘专讬砖讗 注讬讘讜专 讛讞讜讚砖 讻讚讗诪专讬' 诇注讬诇 讚讗注"讙 讚讗讬谉 注讜诇讬谉 诇讛 讗诇讗 讘驻转 讜拽讟谞讬转 讜讗讬讛讜 讗住讬拽 讘砖专 讜讬讬谉 讻讜' 讜拽"诇:





诪讛专砖"讗 - 讞讬讚讜砖讬 讗讙讚讜转

讗讬谉 诇讱 讻讜' 讗诇讗 讬讬谉 讻讜'. 讘诪住讻转 讘专讻讜转 讙专住讬谞谉 讘讝讛 砖谞讗诪专 讘谞讞 讜讬砖转 诪谉 讛讬讬谉 讜讬砖讻专 讗讘诇 讘砖诪注转讬谉 诇讗 讙专住讬谞谉 诇讬讛 讜讻谉 谞专讗讛 诇砖诐 诪驻讬专砖"讬 讜谞专讗讛 讻谉 诪诇砖讜谉 讬讬谉 讻讚讗诪专讬' 驻' 讘转专讗 讚讬讜诪讗 诇诪讛 谞拽专讗 砖诪讜 讬讬谉 砖诪讘讬讗 讬诇诇讛 诇注讜诇诐 讜讬讬谉 诪诇砖讜谉 转讗谞讬讛 讘驻讬专砖"讬 砖诐 讜讘讙讬诪讟专讬讗 讬诇"诇:


砖讗讬谉 讛转讬谞讜拽 讬讜讚注 讻讜'. 讜注"讚 讝讛 讗诪专讜 讘住讜祝 驻专拽 诇讜诇讘 讛讙讝讜诇 拽讟谉 砖讬讻讜诇 诇讗讻讜诇 讻讝讬转 讚讙谉 诪专讞讬拽讬谉 诪爪讜讗转讜 砖谞讗诪专 讬讜住讬祝 讚注转 讬讜住讬祝 诪讻讗讜讘 讜讘讘"专 谞讚专砖 讙讘讬 讗讚讛"专 注"讬 砖讛讜住讬祝 讚注转 讛讜住讬祝 诪讻讗讜讘 讜拽"诇:


诪讛 讘专讬 讜诪讛 讘专 讘讟谞讬 讻讜'. 讬专讗讛 讚讚专砖讜转 讛讗诇讜 诪诇砖讜谉 讘专 砖讻转讜讘 诇砖讜谉 转专讙讜诐 讘诪拽讜诐 讘谉 讘诇砖讜谉 讛拽讜讚砖 砖讛专讬 讻诇 讛住驻专 谞讗诪专 讘诇讛"拽 讜注"讻 讚专砖讜 讘讜 砖讗诪专讛 诪讛 讘专讬 讚讛讬讬谞讜 砖讗转讛 讘讬专讜专 砖诇讬 诇讞讜讘讛 砖讛讻诇 讬讜讚注讬谉 砖讗讘讬讱 讬专讗 砖诪讬诐 讜讬专讗 讞讟讗 讜讗讬谞讜 诪砖转讻专 讻讚讗诪专讬' 诇讗 转讬专讜讬 讜诇讗 转讞讟讗 讜讬讗诪专讜 讗诪讜 讙专诪讛 诇讜 砖讛讬讗 砖讬讻讜专讛 讜讛讜讗 讘谉 诪讗讞讚 诪转砖注 诪讚讜转 讘谞讬 砖讬讻讜专讛 讜注"讻 讛讜讗 砖讬讻讜专 讜讗诪专 诪讛 讘专 讘讟谞讬 讻诇 讛谞砖讬诐 讻讜' 讻讚讬 砖讬讛讗 诇讬 讘谉 诪讝讜专讝 讜诪诇讜讘谉 讜讛讬讬谞讜 讘谉 讘专讜专 讜讝讱 讘砖讻诇讜 诇转讜专讛 讻诪"砖 谞砖拽讜 讘专 讜讙讜' 讜讻谉 诪讛 讘专 谞讚专讬 砖讗谞讬 谞讚专转讬 讜讗诪专转讬 讬讛讗 诇讬 讘谉 诪讝讜专讝 讜诪诪讜诇讗 诇转讜专讛 讜诇谞讘讬讗讜转 砖讬讛讗 讘专讜专 讜讝讱 讘砖讻诇讜 讙诐 讛谞讘讬讗讜转 谞拽专讗 讘专 讻诪"砖 诪讛 诇转讘谉 讗转 讛讘专:


诪讛 诇讱 讗爪诇 诪诇讻讬诐 讻讜'. 诪诇转 诇诪讜讗诇 讚专讬砖 诇诪讛 讗诇 砖砖讗专 诪诇讻讬诐 讛诪砖转讻专讬谉 讗讜诪专讬谉 讻谉 讗讘诇 诇诪讜讗诇 拽诪讗 讚讘专讬砖讗 讚注谞讬谞讗 讚讘专讬 诇诪讜讗诇 注诇 砖诇诪讛 谞讗诪专 讜讻驻讬专砖"讬 讜诇诪讜讗诇 讻诪讜 诇讗诇 讻诪讜 诇诪讜驻讬 砖讛讜讗 诇驻讬 讜注讜讚 谞专讗讛 讻讬 注"砖 砖讛讬讛 砖诇诪讛 诪转谞讛讙 讘转讞诇讛 诇讛砖转讻专 讻诇 讛诇讬诇讛 讻砖讗专 诪诇讻讬' 讘讝诪谞讜 讜讛讬讛 讬砖谉 注讚 讚' 砖注讜转 讻讚讗诪专讬' 讘诪讚专砖讜转 砖注砖讛 讻谉 注"讬 讘转 驻专注讛 讜诇讝讛 谞拽专讗 讗讝 诇诪讜讗诇 讻诪讜 诇诪讛 诇谞讜 讗诇 砖讛讬讛 讙"讻 诪砖转讻专 讻砖讗专 诪诇讻讬诐 讘讝诪谞讜 讜诇讗 讛讬讛 谞讻谞住 讘讘拽专 诇诪拽讚砖 讛讗诇 讜拽"诇:


诪讬 砖讻诇 专讝讬 注讜诇诐 讙诇讜讬 诇讜 讬砖转讛 讻讜'. 诪讬 砖讻诇 专讝讬诐 讜讛住讜讚讜转 讙诇讜讬诐 诇讜 讜专讗讜讬 讘讚注转讜 诇讛讬讜转谉 住讜讚讜转 讗爪诇讜 砖诇讗 诇讙诇讜转谉 诇讗讞专讬诐 讬砖转讛 讬讬谉 讜讬砖转讻专 诇讙诇讜转 讛住讜讚讜转 讻诪"砖 讘驻' 讗讚"诪 谞讻谞住 讬讬谉 讬爪讗 住讜讚 讜讗"讚 诪讬 砖讻诇 专讜讝谞讬 注讜诇诐 诪砖讻讬诪讬谉 讻讜' 讚讛讬讬谞讜 住谞讛讚专讬谉 砖谞拽专讗讜 讻谉 注"砖 砖注讜住拽讬谉 讘专讝讜 砖诇 注讜诇诐 讚讛讬讬谞讜 讘讚"谞 讻讚讗诪专讬' 驻' 讛讬讜 讘讜讚拽讬谉 讜讛诐 诪砖讻讬诪讬谉 诇驻转讞讜 诇诇诪讜讚 诪诪谞讜 诇讚讜谉 讘讚"谞 砖讗转讛 讞讻诐 讬讜转专 诪讛诐 讻诪"砖 讜讬讞讻诐 诪讻诇 讛讗讚诐 诪讗讬转谉 讜讛讬诪谉 讜讻诇讻诇 讜讚专讚注 讜诪砖讻讬诪讬诐 诇驻转讞讱 诇讚讜谉 讘讚"谞 讘讘拽专 讻诪讜 砖讗诪专 讚讬谞讜 诇讘拽专 诪砖驻讟 讜讗转讛 砖讜转讛 讬讬谉 讜诪砖转讻专 讜注讚讬讬谉 讗转讛 讬砖谉 诇讘拽专 讘讛砖讻诪讛 注讚 讚' 砖注讜转 讜拽"诇:


讻讬 讘注专 讗谞讻讬 诪讗讬砖 讜讙讜'. 驻讬专砖"讬 讘讛讛讜讗 诪砖讗 讻转讬讘 注讻"诇 讜讗讬谞讜 讻谉 讗诇讗 讘驻专砖讛 讛拽讜讚诪转 讻转讬讘 讘转讞诇转 讚讘专讬 讗讙讜专 讘谉 讬拽讛 讛诪砖讗 讜讙讜' 注"砖 讜爪"诇 讚讗讬谉 诪讜拽讚诐 讜诪讗讜讞专 讚讛讛讜讗 诪砖讗 讚讘注专 讗谞讻讬 诪讗讬砖 讜讙讜' 讘转专 诪砖讗 讗砖专 讬住专转讜 讗诪讜 讗诪专 砖诇诪讛 诇讛讜讚讜转 诇讗诪讜:


讝讛 讗讚诐 讛专讗砖讜谉. 驻讬专砖"讬 砖谞讻砖诇 讘讬讬谉 讜讻讜'. 讜讬讛讬' 诪"诐 诪讗讬砖 诪"诐 讛讬讜转专 讻诪"诐 讜讬讞讻诐 诪讻诇 讛讗讚诐 讜注讜讚 讬砖 诇驻专砖 讻讬 讘注专 砖砖转讬转讬 讬讬谉 讜诇讗 诇诪讚转讬 诪讗讬砖 讜诇讗 讛讘谞转讬 诪讗讚诐 砖诇讗 诇砖转讜转 讜诇讛砖转讻专 讘讬讬谉 讜讬讛讬' 诪"诐 诪讗讬砖 讻诪讜 诪谉 讻诪"诐 诪讻诇 诪诇诪讚讬 讛砖讻诇转讬 讜讙讜' 讜拽"诇:


讜诇讗 讘讬谞转 讗讚诐 诇讬 讝讛 讗讚诐 讛专讗砖讜谉 讻讜'. 讜讻诪"讚 诇注讬诇 讗讬诇谉 砖讗讚诐 讗讻诇 诪诪谞讜 讙驻谉 讛讬讛 讚讛讬讬谞讜 讛讬讜爪讗 诪讛讙驻谉 讗"谞 诇讗讬谞讱 转谞讗讬 砖讛讬讛 诇讜 诇诇诪讜讚 诪讗讚诐 讛专讗砖讜谉 砖讛讬讛 诪住转驻拽 讘诇讗 讬讬谉 讻讚诪砖诪注 诪拽专讗 讜讬讞诇 谞讞 讜讬讟注 讻专诐 讜讙讜' 砖讗讝 讛讬讛 转讞诇转 谞讟讬注转 讛讻专诐 砖讬讛讬讛 专讗讜讬 诇砖转讜转 讜拽"诇:





诪讛专"诐

讘专砖"讬 讚"讛 讗讞专讬驻讜 讜讻讜' 讘诇讬诇讛 讛讬讜 讬讜砖讘讬诐 砖诐 讜讻讜' 讜讛讗讬 讚拽转谞讬 讗讬谉 注讜诇讬谉 诇讛 讘讬讜诐 讗注讬拽专 诪诇转讗 拽讗讬 砖讛住注讜讚讛 讜诪砖讗讜 讜诪转谞讜 砖诇 讚讘专 讘诇讬诇讛 讛讜讗 专"诇 讚讛讗 讚拽转谞讬 讗讬谉 注讜诇讬谉 讘讬讜诐 诇讗 讗注诇讬讛 注爪诪讛 拽驻讬讚 讗诇讗 讻诇讜诪专 砖诇讗 讬注砖讜 注讬拽专 讛注谞讬谉 讚讛讬讬谞讜 讛住注讜讚讛 讜讛诪砖讗 讜诪转谉 讘讬讜诐 讻"讗 讘诇讬诇讛 讘诪讜爪讗讬 砖诇砖讬诐 讜讬砖 诇讛转讬讬砖讘 诪讛 讛讬讛 讗讜转讜 讛诪砖讗 讜诪转谉 砖讛专讬 讘诪讜爪讗讬 砖诇砖讬诐 讛讬讜 讬讜砖讘讬谉 砖讻讘专 谞转注讘专 讛讞讜讚砖 讜讚讜讞拽 诇讜诪专 砖讛讬讜 谞讜砖讗讬谉 讜谞讜转谞讬谉 讗诐 讻讚讬谉 注砖讜 讻讬 诪讛 讬讜注讬诇 注诇 诪讛 砖讻讘专 注砖讗讜讛讜:


转讜住' 讚"讛 讜讗讬谉 注讜诇讬谉 诇讛 讘讬讜诐 讜讻讜' 讜讬"诇 讚住"讚 诇讗讜 诇讗驻讜拽讬 讬讜诐 讛注讬讘讜专 讜讻讜'. 专"诇 讚讛讜"讗 讚讛讗 讚拽转谞讬 专讬砖讗 讗诇讗 诇讗讜专 注讬讘讜专讜 驻讬专讜砖 诇讬诇讛 砖诇讗讞专 讬讜诐 讛砖诇砖讬诐 注讜砖讬诐 讛住注讜讚讛 诇讗驻讜拽讬 讛诇讬诇讛 砖诇驻讬 讬讜诐 讛砖诇砖讬诐 讗讘诇 讗诐 专爪讜 诇注砖讜转 讘讬讜诐 讛砖诇砖讬诐 注爪诪讜 讛"讗 讚注讜砖讬谉 诇讻讱 转谞讬 讘讛讚讬讗 讗讬谉 注讜诇讬诐 诇讛 讘讬讜诐 讜讻"转 讗"讻 诇讬转谞讬 讜讗讬谉 注讜诇讬诐 诇讛 讘讬讜诐 诇讞讜讚 讜诇讗 诇讬转谞讬 讛专讬砖讗 讜讗讬谉 注讜诇讬诐 诇讛 讗诇讗 诇讗讜专 注讬讘讜专讜 讜讬"诇 讗讬 转谞讬 讛讻讬 讛"讗 讗讬驻讻讗 讚诇讗 讗转讬 讗诇讗 诇讗驻讜拽讬 砖诇讗 讬注砖讜 讛住注讜讚讛 讘讬讜诐 讗讘诇 讘诇讬诇讛 讗驻讬诇讜 讗诐 讬注砖讜 讘诇讬诇讛 砖诇驻谞讬 讬讜诐 讛砖诇砖讬诐 讛专砖讜转 讘讬讚诐 讜拽"诇:





讞讻诪转 砖诇诪讛

专砖"讬 讘讚"讛 讬讜诐 注讘讜专讜 讻讜' 讛讬讜爪讗 诪注讜讘专 讗讜专 注讘讜专讜 讻讜' 讻爪"诇 讜讛讚"讗:


讘讚"讛 讗讘诇 讘砖专 注讜祝 讟讛讜专 讛住"讚:


讘讚"讛 住转诐 砖拽爪讬诐 讻讜' 砖拽抓 讛诐 专诪砖讬诐 讻讜' 讛讚"讗:


讘讚"讛 讛讗 讟讛讜专讬诐 讞讬讬讘 讛住"讚 讜讗讞专 讻讱 诪转讞讬诇 讛讚讘讜专 讻讬 转谞谉:


讘讚"讛 讜讟注诪讗 诪讗讬 诪驻讟专 讗讚讘专 注讘讬专讛 讛住"讚 讜讗讞专 讻讱 诪"讛 讗讬谞谞讜 砖讜诪注 讻讜' 讻爪"诇:





专砖"砖

讙诪专讗 砖讗讘讬讱 讬专讗 砖诪讬诐 讛讬讛. 讻爪"诇:



砖诐 讜讗讬讛讜 讗住讬拽 讘砖专 讜讬讬谉 讜讗讻诇 讻讬讜谉 讚讘诪爪讜讛 拽讗 注住讬拽 诇"诪. 讘转讜"讞 讻转讘 讚讘注讘讜专 讞讚砖 讜讚讗讬 讛讬讛 讞讘讜专讛 砖诇 讞讻诪讬诐 注"砖. 讜转诪讜讛 讚讗"讻 讘诇讗 讟注诪讗 讚讘诪爪讜讛 拽注住讬拽 转讬驻讜拽 诇讬讛 讚讻讜诇讛 住专讬拽讬谉 讘注讬谞谉:



专砖"讬 讚"讛 诇诪讜讗诇. 诇讛拽讘"讛 诇诪讜讗诇 讻诪讜 诇诪讜 砖讻讬谞讛 讛讜讗 讻讜'. 讻"讗 讘注"讬:



专砖"讬 讚"讛 讗讬 砖讻专. 讻诇讜诪专 讗诇 诇专讜讝谞讬诐 讻讜' 诇讗 谞讗讛 诇讛诐 诇讜诪专 讻谉. 讻爪"诇:



专砖"讬 讚"讛 讘驻转 讚讙谉. 讜诇"讬 诪砖讜诐 诪讗讬 谞拽讟 驻转 讚讙谉. 讜诇注讚"谞 讚讻诇驻讬 讚讘专"驻 讛驻讜注诇讬诐 讚转谞谉 驻转 讜拽讟谞讬转 讗讬讘注讬 诇讬讛 砖诐 诇专"讗 驻转 拽讟谞讬转 转谞谉 讗讜 驻转 讜拽讟谞讬转 注"砖 诇讛讻讬 转谞讬 讛讻讗 驻转 讚讙谉 讚诇讗 诇讬转讬 诇诪讟注讬:



专砖"讬 讚"讛 讗讞专讬驻讜. 讘诇讬诇讛 讛讬讜 讬讜砖讘讬诐 讻讜' 诇讛砖诪讬注 拽讜诇. 谞诇"驻 注"驻 讛讗 讚讗讬转讗 讘讬讜诪讗 (住"讚 讻) 讚讘诇讬诇讛 谞砖诪注 讛拽讜诇 讬讜转专 诪讘讬讜诐:



专砖"讬 讚"讛 住转诐 砖拽爪讬诐. 砖讗祝 讘拽讜诇讜 砖"诪 讗讬谞讜 砖讜诪注.



讛讗 讟讛讜专讬诐 讞讬讬讘. 讛住"讚 讜讗讞"讻 诪"讚 讻讬 转谞谉 讜讻讛讙讛转 讛讙专讬"驻:





讛讙讛讜转 讬注讘"抓

讙诪专讗 砖讻讜诇讛 住专讬拽讬谉. 谞"讘 诪诇砖讜谉 讗讬诇谞讬 住专拽:


砖诐 讘驻转 讚讙谉 讜拽讟谞讬转. 谞"讘 讻讬 讛讛讬讗 讚转谞谉 讘专"驻 [讝' 讚讘"诪] 注"诪 砖讗"诇 注诇讬 讗诇讗 驻转 讜拽讟谞讬转 讘诇讘讚 讜讛转诐 诪讘注讬讗 诇谉 讗讬 驻转 拽讟谞讬转 转谞谉 讻讜' 诪砖讜诐 讚转谞讗 讚讬讚谉 诇砖谞讗 拽诇讬诇讗 谞拽讬讟. 讗讘诇 转谞讗 讚讘专讬讬转讗 讗讜专讞讬讛 诇驻专讜砖讬 讻讬 讛讬讻讬 讚诇讗 诇讬转讬 诇诪讟注讬 谞诪讬 诇诪讙专住 讘诇讗 讜"讜:





讘谉 讬讛讜讬讚注

诪职诇址诪旨值讚, 砖讈侄讻旨职驻指讗指转讜止 讗执诪旨讜止 注址诇 讛指注址诪旨讜旨讚 . 拽砖讗 诪讛讬讻讗 诪驻讬拽 诇讛 '砖讈侄讻旨职驻指讗指转讜止 讗执诪旨讜止 注址诇 讛指注址诪旨讜旨讚' 讜讚讬诇诪讗 讛诇拽转讜 讘讛讬讜转讜 讬讜砖讘 注诇 讻住讗讜 讗讜 讛讬讛 注讜诪讚 诇驻谞讬讛?
讜谞专讗讛 诇讬 讘住"讚 诪砖讜诐 讚讻转讬讘 '诪址砖指旨讉讗 讗植鈥嵶┲蹲佔� 讬执住职旨专址转旨讜旨 讗执诪旨讜止' (诪砖诇讬 诇讗, 讗) 讻诇讜诪专 注砖转讛 诇讜 诪砖讗 讞讚砖 砖谞砖讗讛 讗讜转讜 讘注转 讗砖专 讬住专转讜 讜讛讬讬谞讜 '砖讈侄讻旨职驻指讗指转讜止 注址诇 讛指注址诪旨讜旨讚' 讚讗讝 讛讬讛 讛注诪讜讚 谞讜砖讗 讗讜转讜 讜讗诐 讘讛讬讜转讜 讬讜砖讘 注诇 讻住讗讜 讗讜 注讜诪讚 诇驻谞讬讛 诇讗 注砖转讛 诇讜 讛讬讗 诪砖讗 讞讚砖 注转讛.
讜注讚讬讬谉 爪专讬讱 诇讛讘讬谉 诇诪讛 讘讞专讛 诇诇拽讜转讜 注诇 讛注诪讜讚? 讜谞专讗讛 诇讬 讘住"讚 注诇 驻讬 诪讚专砖 诪砖诇讬 讚讗讜转讜 讛讬讜诐 谞转拽专讘 转诪讬讚 砖诇 砖讞专 讘讗专讘注 砖注讜转 讻讬爪讚 注砖转讛 讘转 驻专注讛 讻诪讬谉 住讚讬谉 讜拽讘注讛 讘讜 爪讜专转 讻讜讻讘讬诐 讜诪讝诇讜转 讜驻专砖讛 讗讜转讜 诇诪注诇讛 诪诪讟转讜 讜讻诇 讝诪谉 砖讛讬讛 砖诇诪讛 专讜爪讛 诇注诪讜讚 讛讬讛 专讜讗讛 讗讜转诐 讛讻讜讻讘讬诐 讜讛讬讛 讬砖谉 讻讬 讞讜砖讘 注讚讬讬谉 诇讬诇讛 注讚 砖讬砖谉 注讚 讗专讘注 砖注讜转 讜讛诪驻转讞讜转 砖诇 讘讬转 讛诪拽讚砖 转讞转 诪专讗砖讜转讬讜 讜讬专讗讬诐 诇讙砖转 讗诇讬讜 诇讛拽讬爪讜 注讚 砖讘讗讛 讗诪讜 讜讘讗讜转讜 讛讬讜诐 谞转拽专讘 转诪讬讚 砖诇 砖讞专 讘讗专讘注 砖注讜转 注讚 讻讗谉.
讜谞专讗讛 诇讬 砖注砖转讛 讛住讚讬谉 讛讛讜讗 注诇 讬讚讬 讻砖讜祝 砖诇 讗讞讬讝转 注讬谞讬诐 砖谞专讗讛 诇注讬谞讬讜 讻讱 讜讘讝讛 诪讜讘谉 讛讟注诐 砖讻驻讗转讜 注诇 讛注诪讜讚 讜讛诇拽转讜 砖专诪讝讛 诇讜 注诇 砖诇砖讛 注诪讜讚讬诐 讛注讜诇诐 注讜诪讚 注诇 讛转讜专讛 讜注诇 讛注讘讜讚讛 讜注诇 讙诪讬诇讜转 讞住讚讬诐 (诪砖谞讛 讗讘讜转 讗, 讘) 讜讗转讛 讘讟诇转 讛讬讜诐 注诪讜讚 讗讞讚 砖诇 注讘讜讚讛 砖谞转注讻讘 注讚 讗专讘注 砖注讜转 谞诪爪讗 讞讟讗转 讘注诪讜讚 讗讞讚 砖诇 讛注讜诇诐 诇讻讱 讻驻讗转讜 注诇 讛注诪讜讚 讜讛诇拽转讜.



讻旨指诇 讛址谞旨指砖讈执讬诐 砖讈侄诇 讘旨值讬转 讗指讘执讬讱指, 讻旨值讬讜指谉 砖讈侄诪旨执转职注址讘旨职专讜止转, 砖讈讜旨讘 讗值讬谞指谉 专讜止讗讜止转 驻旨职谞值讬 讛址诪旨侄诇侄讱职, 讜址讗植谞执讬 讚旨指讞址拽职转旨执讬 讜职谞执讻职谞址住职转旨执讬, 讻旨职讚值讬 砖讈侄讬旨职讛值讗 诇执讬 讘旨值谉 诪职讝止专指讝 讜旨诪职诇只讘旨指谉 (诪砖诇讬 诇讗, 讗). 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 (讘砖注专 讛讙诇讙讜诇讬诐) 讘讛讬讜转 讛讗讘 诪讝讚讜讜讙 注诐 讗砖转讜 讗讝 诪讻讞 讛讗讘 谞诪砖讱 讗讜专 诪拽讬祝 讘讘谉 讜讛讝专讬讝讜转 转讛讬讛 诪讛诪砖讻转 讗讜专 诪拽讬祝 讜诪讻讞 讛讗诐 谞诪砖讱 讗讜专 驻谞讬诪讬 讘讘谉 注讬讬谉 砖诐. 讜谞专讗讛 讘转 砖讘注 讚讞拽讛 讜谞讻谞住讛 诇注住讜拽 讘转砖诪讬砖 注诐 讘注诇讛 讻诇 讝诪谉 注讬讘讜专讛 讻讚讬 诇讞讝拽 讘注讜讘专 讻讞 讗讜专 诪拽讬祝 诪爪讚 讛讗讘 讜讘讝讛 讬讛讬讛 诪讝讜专讝 讜诪诇讜讘谉 讻讬 讛讝专讬讝讜转 转讛讬讛 诪谉 讗讜专 诪拽讬祝, 讙诐 讻诇 诇讜讘谉 讛讜讗 诪谉 讗讜专 诪拽讬祝 讘住讜讚 诇讘讜谞讛 讝讻讛 讛讗诪讜专 讘住诪谞讬 讛拽讟讜专转.
讜讘讝讛 讬讜讘谉 讘住"讚 讚讘专讬 讛诪讚专砖 讘诪砖诇讬 '诪址专职讘址讚执旨讬诐 注指砖职讉转指讛 诇指旨讛旨' (诪砖诇讬 诇讗, 讬) 讝讜 讘转 砖讘注 砖讬爪讗 诪诪谞讛 砖诇诪讛 砖讛讬讛 诪专讜拽诐 讘'砖值讈砖讈 讜职讗址专职讙指旨诪指谉' 讻诇讜诪专 '诪址专职讘址讚执旨讬诐' 讛讬讗 讛诪讟讛 砖诇 转砖诪讬砖 注砖转讛 诇讛 砖讚讞拽讛 讜谞讻谞住讛 讘讬讚 讞讝拽讛 讜诇讗 诪驻谞讬 转讗讜讛 讞"讜 讗诇讗 讻讚讬 砖讬爪讗 砖诇诪讛 诪专讜拽诐 讘'砖值讈砖讈' 讗讜专 诪拽讬祝 '讜职讗址专职讙指旨诪指谉' 讗讜专 驻谞讬诪讬.
讜谞专讗讛 诇专诪讜讝 讗讜转讬讜转 '讜旨诪侄讛 讘旨址专 谞职讚指专指讬' 讘诪诇讜讗诐 讻讝讛 讜讬"讜 诪"诐 讛"讬 讘讬"转 专讬"砖 谞讜"谉 讚诇"转 专讬"砖 讬讜"讚 [2109] 讬注诇讛 诪住驻专诐 讘' 讗诇驻讬诐 讜拽"讟 讻诪谞讬谉 '砖讗诇讛 讬讛讗 诇讬 讘谉 讝专讬讝 讜诪诇讜讘谉 讜诪诇讗 讘转讜专讛 讜讛讙讜谉 诇谞讘讬讗讜转' [讗讜诇讬 讻讝讛: 讘旨执砖讈职讗值诇指讛 讬职讛值讗 诇执讬 讘旨值谉 讝指专执讬讝 讜旨诪职诇讜旨讘旨指谉 讜旨诪职诪讜旨诇指讗 讘旨址转旨讜止专指讛 讜职讛指讙讜旨谉 诇址谞旨职讘执讬讗讜旨转=2109] 讙诐 讗讜转讬讜转 '讜旨诪址讛 讘旨址专 讘旨执讟职谞执讬' 讘诪诇讜讗诐 讻讝讛 讜讬"讜 诪"诐 讛"讬 讘讬"转 专讬"砖 讘讬"转 讟讬"转 谞讜"谉 讬讜"讚 [1996] 注讜诇讬诐 诪住驻专 讗诇祝 转转拽爪"讜 讻诪谞讬谉 讗植谞执讬 讚旨指讞址拽职转旨执讬 讜职谞执讻职谞址住职转旨执讬 砖讈侄讬旨执讛职讬侄讛 诇执讬 讘旨值谉 诪职讝讜止专指讝 讜旨诪职诇讜旨讘旨指谉 [1995].



讛址讻旨止诇 讬讜止讚职注执讬谉 砖讈侄讗指讘执讬讱指 讬职专值讗 砖讈指诪址讬执诐 讛指讬指讛, 注址讻职砖讈指讬讜 讬止讗诪职专讜旨: 讗执诪旨讜止 讙旨指专职诪指讛 诇讜止! (诪砖诇讬 诇讗, 讗). 谞专讗讛 诇讬 讘住"讚 诪讛 砖转讜诇讬诐 讝讛 讛注谞讬谉 砖诇 讛讬讬谉 讘讛, 讚讬讚讜注 讚讘转 砖讘注 讛讬转讛 讞讜讛 讜讚讜讚 讛诪诇讱 注"讛 讗讚诐 讛专讗砖讜谉 讜讞讜讛 住讞讟讛 注谞讘讬诐 讜讛讻砖讬诇讛 讗转 讗讚诐 讛专讗砖讜谉 讘讬讬谉 讜诇讻谉 讗讜诪专讬诐 讗诪讜 砖拽诇拽诇讛 讘讗讜转讜 讙诇讙讜诇 讘讬讬谉 讙专诪讛 诇讜 诇拽诇拽诇 注转讛 讘讬讬谉. 讜注讚讬讬谉 爪专讬讱 诇讛讘讬谉 转讬讘转 '注址讻职砖讈指讬讜' 诪讛 专讗讛 诇砖诇讜诇 讘讝讛?
讜谞专讗讛 诇讬 讘住"讚 讻讬 诪拽讜讚诐 砖讛讬讛 砖讜谞讗讬诐 诇讗讘讬讱 讗驻砖专 诇砖谞讗转诐 注诪讜 讬转诇讜 讘讜 讗讱 注讻砖讬讜 砖讻讘专 注砖讛 讛砖诐 讬转讘专讱 谞住 砖诇 讗讜转 讛砖注专讬诐 砖讘讜 谞转讘专专 讚讗讘讬讱 爪讚讬拽 讙诪讜专 讚讗讝 讙诐 砖讜谞讗讬 讗讘讬讱 谞砖讞专讜 驻谞讬讛诐 讻砖讜诇讬 拽讚专讛 讻谞讝讻专 讘讙诪专讗, 讗诐 讻谉 诇讗 讬诪爪讗 诪讬 砖讬转诇讛 讘讗讘讬讱 讗诇讗 讛讻诇 讬讗诪专讜 '讗执诪旨讜止 讙旨指专职诪指讛 诇讜止' 讗驻讬诇讜 讛砖讜谞讗讬诐 砖诇 讗讘讬讱 讻讬 讝讛 讛诪注砖讛 讗砖专 讬住专转讜 讗诪讜 讛讬转讛 讗讞专 讗讜转讛 诪注砖讛 砖讛讻谞讬住 讛讗专讜谉 诇讘讬转 拽讜讚砖 拽讚砖讬诐 讻谞讜讚注 讙诐 讗诪专讛 注讻砖讬讜 专爪讜谞讜 诇讜诪专 拽讜讚诐 砖砖讙讬转 讘讬讬谉 砖讛讻诇 诪砖讘讞讬诐 讗讜转讱 诇讗 讬转诇讜 讛讟讜讘 讘讬 讜专拽 注讻砖讬讜 讘注转 拽诇拽讜诇 转讜诇讬谉 讜讗讜诪专讬谉 讗执诪旨讜止 讙旨指专职诪指讛 诇讜止.
讙诐 讗驻砖专 诇讞讘专 讜诇拽砖专 讚讘专讬讛 讝讛 讘讝讛 讬讞讚 讻讬 '诪址讛 讘旨职专执讬' 专爪讜谞讜 诇讜诪专 砖讬讗诪专讜 '讗执诪旨讜止 讙旨指专职诪指讛 诇讜止' 讬注谉 砖讬砖 诇讛 注讬诇讛 诇转诇讜转 讛住专讞讜谉 讘讬 诪驻谞讬 讻讬 讗转讛 '讘旨址专 讘旨执讟职谞执讬' 砖讚讞拽转讬 讜讬讞砖讘讜 讚讘专 讝讛 诇注讝讜转 讜讞爪讬驻讜转 讚讗讬谉 讬讜讚注讬诐 砖讻讜谞转讬 诇砖诐 砖诪讬诐 讜讗诐 转讗诪专 讗讜诇讬 讘讝讜讜讙 讛专讗砖讜谉 砖谞转注讘专转讬 讘讱 诇讗 讛讬讛 诇讬 讻讜谞讛 诇砖诐 砖诪讬诐? 诇讝讛 讗诪专讛 讜旨诪侄讛 讘旨址专 谞职讚指专指讬 讜讻讜' 讜讛谞讚专 讛讬讛 拽讜讚诐 讛注讬讘讜专 讜讻诇 砖讻谉 讘诇讬诇 讛注讬讘讜专.



诪执讬 砖讈侄讻旨指诇 专讜止讝职谞值讬 注讜止诇指诐 诪址砖讈职讻旨执讬诪执讬谉 诇职驻执转职讞讜止, 讬执砖讈职转旨侄讛 讬址讬执谉 讜职讬执砖讈职转旨址讻旨值专? (诪砖诇讬 诇讗, 讗). 谞专讗讛 诇讬 讘住"讚 讗讜转讬讜转 讬址讬执谉 讘诪诇讜讗诐 讻讝讛 '讬讜讚 讬讜讚 谞讜谉' 讬讛讬讛 诪讛诐 '谞讚 谞讚 讜讬 讜讬' 专爪讜谞讜 诇讜诪专 谞指讚 诪注讜诇诐 讛讝讛 谞指讚 诪注讜诇诐 讛讘讗 讜址讬 讘注讜诇诐 讛讝讛 讜址讬 讘注讜诇诐 讛讘讗, 讜讻诇 讝讛 讻讗砖专 讬转谞讛讙 讘砖转讬讬转 讛讬讬谉 诇讗讞讜专, 讻谉 讛拽专讬讗讛 讛讝讗转 砖诇 '谞讚 谞讚 讜讬 讜讬' 讛讬讗 谞拽专讗转 诇讗讞讜专, 讜诇讝讛 讗诪专 诪执讬 砖讈侄讻旨指诇 专讜止讝职谞值讬 注讜止诇指诐, '讻旨指诇' 讚讬讬拽讗 讘讬谉 砖诇 注讜诇诐 讛讝讛 讘讬谉 砖诇 注讜诇诐 讛讘讗, 讗讬讱 讬砖转讛 讬讬谉 讜讬砖转讻专 讚讗讝讬诇 讘讬讛 诇讗讞讜专 讜诇讗 诇驻谞讬诐 讻讬 讛砖讻专讜转 转讛讬讛 注诇 讬讚讬 砖讬讞讝讜专 讻讞 讛讬讬谉 讘讘讟谉 诇讗讞讜专 讜讻诪讜 砖讻转讘 专讘讬谞讜 诪讛专"诐 讗诇砖讬讱 讝"诇 注诇 驻住讜拽 讻执旨讬 讬执转值旨谉 讘址旨讻旨讜止住 注值讬谞讜止 讬执转职讛址诇值旨讱职 讘职旨诪值讬砖指讈专执讬诐 (诪砖诇讬 讻讙, 诇讗) 讚讗讝 讙诐 讗讜转讬讜转 讬址讬执谉 讘诪诇讜讗诐 讬讛讬讜 讗爪诇讜 谞拽专讗讬诐 诇讗讞讜专 讜诇讗 诇驻谞讬诐.





注专讜讱 诇谞专

讘讙诪专讗 讜讗讬讛讜 讗住讬拽 讘砖专 讜讬讬谉: 拽"拽 诇驻讬 诪讛 砖诪讘讜讗专 讘讟讜砖"注 讗"讞 (住讬' 转讬"讟) 注"驻 讛讬专讜砖诇诪讬 讚诪爪讜讛 诇讛专讘讜转 讘住注讜讚转 专"讞 讗"讻 讗讬讱 住"讚 讚诇讗 讬讞砖讘 住注讜讚转 诪爪讜讛 讘诪讛 讚讗住讬拽 讘砖专 讜讬讬谉 讚诪讛 讘讻讱 砖诇讗 讗讻诇 住注讜讚转 注讘讜专 诪"诪 讛专讬 讗讻诇 住注讜讚转 诪爪讜讛 讚专"讞 讚讛讗 讘专"讞 讛讬讜 注讜砖讬谉 讛住注讜讚讛 砖讛讜讗 讘讬讜诐 诇"讗 讜讙诐 诇诪讛 讛砖诪讬注谞讜 讛诪砖谞讛 讚讜拽讗 讗讻诇 讘讞讘讜专转 注讘讜专 讛讞讚砖 讚讛讜讗 住注讜讚转 诪爪讜讛 讻驻讜诇讛 诇讛砖诪讬注谞讜 专讘讜转讗 讟驻讬 讚讗驻讬诇讜 讘住注讜讚转 诪爪讜讛 讚专"讞 讙专讬讚讗 驻讟讜专 讜讗驻砖专 诇讜诪专 讚住注讜讚转 专"讞 诇讗 拽讬讬诐 专拽 讻砖注砖讗讛 讘讬讜诐 讻诪讜 住注讜讚转 驻讜专讬诐 讚讛讗 讙诐 讛讞讚砖 讗讬谉 诪拽讚砖讬谉 讗诇讗 讘讬讜诐 讜讻讬讜谉 讚住注讜讚讛 讝讜 注讜砖讬谉 讘诇讬诇讛 诇讗 讬爪讗讜 讘讛 讬讚讬 住注讜讚转 专"讞 讜讗祝 讚讛专诪讘"诐 住讘专 讚注砖讗讜 讗讜转讛 讘讬讜诐 讻谞"诇 讬"诇 讚诪"诪 诇"拽 诇讚讬讚讬' 讚讬"诇 讚住"诇 讚讛讱 住注讜讚转 专"讞 砖讛讜讝讻专 讘讬专讜砖诇诪讬 讛讬讬谞讜 住注讜讚转 注讬讘讜专 讚讻讗谉 讜讻诪讜 砖驻讬' 讛专"谉 讗讘诇 讘住注讜讚转 专"讞 诇讬讻讗 诪爪讜讛 讻诇诇 谞讙讚 讚注转 砖讗专 讛驻讜住拽讬诐 讜讻谉 谞专讗讛 诪讚讛砖诪讬讟 讚讬谉 讝讛 讚住注讜讚转 专"讞 讜讙诐 诪讚讻转讘 讘驻"讙 诪讛' 拽"讛 讻讗砖专 讛讘讬讗 砖诐 住注讜讚转 讛注讘讜专 讜讝讛讜 住注讜讚转 注讘讜专 讛讞讚砖 砖讛讜讝讻专讛 讘讻诇 诪拽讜诐 讜讘讗诪转 诇讗 诪爪讬谞讜 讗讜转讛 讗诇讗 讛讻讗 讜讗讬 诇讗 讻诇诇 讙诐 讛讱 讚讛讬专讜砖诇诪讬 讘讛讚讬' 诇讗 砖讬讬讱 诇砖讜谉 讘讻"诪 讜诇砖讬讟转 专砖"讬 讬"诇 讚讘诇讬诇讛 诇讗 讬爪讗 讘住注讜讚转 专"讞 讜诇驻"讝 诇讗 讬拽砖讛 诪讬讚讬 讗讻谉 诇驻讬 诪讛 砖讻转讘 讛诪讙"讗 讘住讬' 讛谞"诇 谞专讗讛 讚住"诇 讚讬爪讗 讘诇讬诇讛 讘住注讜讚转 专"讞 讜诇讚讬讚讬' 拽砖讛 讻谞"诇 讜爪"诇 讚讗讬讬专讬 砖讻讘专 讗讻诇 住注讜讚转 专"讞 讘诇讬诇讛 讗讜 砖讬讗讻诇 讗讞"讻 讘讬讜诐 讜诇讻谉 诪讛 讚诪住讬拽 住注讜讚转 注讬讘讜专 讘讘砖专 讜讬讬谉 诇讬讻讗 诪爪讜讛:



讻讬 转谞谉 谞诪讬 诪转谞讬转谉 诇讛砖诇讬诐: 专砖"讬 驻讬' 诇砖讬注讜专 讻讝讬转 讜讛专诪讘"诐 讻转讘 诪转谞讬转谉 住转诪讗 讜诇讗 讻转讘 讚诇讛砖诇讬诐 讛讜讗 讜诇讗 讬讚注转讬 诇诪讛 讙诐 讙讘讬 注讜祝 诇讗 讛讝讻讬专 讛砖诇诪讛 讜注讚 讻诪讛 讬讜讻诇 诇讛砖诇讬诐 讜讬讛讬' 讞讬讬讘 注诇讬讜 讜谞专讗讛 注讚 专讜讘讜 讗讻谉 讙诐 讚注转 专砖"讬 爪"注 拽爪转 讚讻' 讚讘讻讝讬转 驻讟讜专 讗诐 讛砖诇讬诐 诪砖拽爪讬诐 讜专诪砖讬诐 讜诪砖诪注 讘驻讞讜转 诪讻谉 讞讬讬讘 讚诇讗 拽专讬谞谉 讘讬讛 讗讬谞讜 砖讜诪注 讘拽讜诇讜 砖诇 诪拽讜诐 讜诪"讟 讛讗讬讻讗 讛砖诇诪讛 注"讬 讘专讬讛 讚讞讬讬讘 讗驻讬诇讜 讘驻讞讜转 诪讻讝讬转 讜注讜讚 讚讛讗 讗谞谉 拽讬讬"诇 讚讞爪讬 砖讬注讜专 讗住讜专 诪谉 讛转讜专讛 讻专"讬 讜讗"讻 讙诐 讘讛砖诇讬诐 讘驻讞讜转 诪讻讝讬转 驻讟讜专 诪砖讜诐 讗讬谞讜 砖讜诪注 讘拽讜诇讜 砖诇 诪拽讜诐. 讗讻谉 讬"诇 讚专砖"讬 专爪讛 诇驻专砖 住转诪讗 讙诐 讘诇讗 讚讛讜讬 讘专讬讛 讜讙诐 诇专"诇 讚住"诇 讞"砖 诪讜转专 诪谉 讛转讜专讛 讜讘讝讛 讛讜讬 讛砖诇诪讛 诇驻讟讜专 讘讻讝讬转 讚讜拽讗 讜讗祝 讚讙诐 专"诇 诪讜讚讛 讚讗住讜专 诪讚专讘谞谉 讻诪讘讜讗专 专驻"讞 讚讬讜诪讗 讜讛专讬 讗驻讬诇讜 讘讗讬住讜专 诪讚专讘谞谉 诪拽专讬 讗讬谞讜 砖讜诪注 讘拽讜诇讜 砖诇 诪拽讜诐 讻讚讗诪专讬谞谉 诇拽诪谉 讚讘专 注讘讬专讛 转"爪 诪讻"诪 注"讻 讛专讬砖讗 讘讗讬住讜专 诪讚讗讜专讬讬转讗 讗讬讬专讬 讚讗诇"讻 住讬驻讗 诪讗讬 拽诪"诇:





诪专讗讬转 讛注讬谉

专讘讗 专诪讬 讻转讬讘 讬砖诪讞 讜拽专讬谞谉 讬砖诪讞 讝讻讛 诪砖诪讞讜 诇讗 讝讻讛 诪砖诪诪讜. 讬砖 诇专诪讜讝 讚讗诐 讝讻讛 讬砖诪讞 讗讜转讬讜转 诪砖讬讞 诇砖讜谉 砖讬讞讛 讻诪"砖 谞讻谞住 讬讬谉 讬爪讗 住讜讚 讻诪讜 诪砖讬讞 讗诇诪讬诐. 讜讗诐 诇讗 讝讻讛 谞讚讘拽 讘住讟"讗 讜讗讝 讬砖诪讞 讘讙讬诪讟专讬讗 谞讞砖 讚讛住讟"讗 砖专砖 谞讞砖 谞讚讘拽转 讘讜:


讗诪专 专讘讬 讬讜讞谞谉 诪砖讜诐 专讘讬 砖诪注讜谉 谉' 讬讜讞讗讬 诪诇诪讚 砖讻驻讗转讜 讗诪讜 注诇 讛注诪讜讚 讜讻讜'. 讗驻砖专 讚讗诪专 诪诇诪讚 讚讘讗 诇诇诪讚 讚讬谉 讚讛讙诐 讚讗诪专讬谞谉 讚讛诪讻讛 诇讘谞讜 讛讙讚讜诇 讞讬讬讘 谞讚讜讬 讗讬 拽讬诐 诇讬讛 讘讙讜讬讛 讚诇讗 讬讘讗 诇讝诇讝诇 讘讜 讜讬注讘讜专 注诇 讻讘讜讚 讗讘 讜讗诐 讜讗讚专讘讗 讬拽讘诇 讛转讜讻讞转 砖专讬. 讗"谞 讛讻讗 诪讬讬专讬 讚讻驻讗转讜 注诇 讛注诪讜讚 讻诪讬 砖专讜爪讛 诇讛讻讜转讜 讜诇讗 讛讻讛讜 讜讝讛讜 诪诇诪讚 讚诇诪讚谞讜 讚讬谉 讚讚讜拽讗 诪讻讛 讗住讜专. 讜讙诐 诪讬谞讛 谞砖诪注 讚讗讬 讗诪专 诇讛 诪讬讚讬 谞讙讚 讻讘讜讚讛 拽讚讬诐 讜诪讞诇讛 诇讬拽专讛 讻诪"砖 讘拽讚讜砖讬谉 讚祝 诇"讘 注"讗 讜注诪"砖 讗谞讬 注谞讬 讘讘专讻讬 讬讜住祝 讬"讚 住讬诪谉 专"诐 讗讜转 讬"讙 讜讗讜转 讬"讚 讘住"讚:


诪讛 讘专讬 讛讻诇 讬讜讚注讬谉 砖讗讘讬讱 讬专讗 砖诪讬诐 讜讻讜'. 讛诇讗 诪专讗砖 讗讜诪专 专诪讝 讻讬 砖诐 专讬"讘 讛讜讗 诪讘讬讗 讛砖讻讞讛 诇讗讚诐. 讜讗诐 讛讗讚诐 讬讞砖讜讘 讜讬讻讜讬谉 讘砖诐 讛讜讬"讛 讚讗诇驻讬谉 讜砖诐 讬"讛 讬讜注讬诇 诇讝讻讬专讛 讚讘砖诐 讬"讛 诪拽讜诐 讛讝讻讬专讛 讜讗诐 转讞讘专 讛讜讬讛 讚讗诇驻讬谉 注诐 专讬"讘 讬讛讬讛 讙讬诪讟专讬讗 讝讻讬专讛 讬讛. 讜讝讛 专诪讝 诪"讛 讘专讬 讗诐 砖诇讟 讘讱 拽诇讬驻转 专讬讘 讙讬诪讟专讬讗 讘专讬 转讻讜讬谉 讜转讞砖讜讘 讘砖诐 诪"讛 讜讝讛讜 诪"讛 讘专"讬 讜讬注诇讛 讝讻讬"专讛 讬讛. 讜诇驻讬 驻砖讜讟讜 讗驻砖专 诇讜诪专 讚讛讘谉 谞诪砖讱 讗讞专 讗诪讜 讻讬 砖诇砖 讝诪谞讬诐 讛讜讗 讗爪诇 讗诪讜 讘砖注转 讛讜专转讜 讜讘讬诪讬 讛注讘讜专 讜讘讬诪讬 讛讬谞讬拽讛 讜砖诇砖讛 驻专拽讬诐 讗诇讜 注谞讬谞讬 讗诪讜 讚专讱 讟讘注 讬讞讚讬讜 讬讚讜讘拽讜 讗转讜 注诪讜. 讜讝"砖 讛讻诇 讬讜讚注讬谉 讘讗讘讬讱 砖讛讜讗 讬专讗 砖诪讬诐 讛讻诇 讚讬讬拽讗 讗驻讬诇讜 砖谞讗讬讜 砖讛讬讜 诪注专注专讬谉 注诇 讝讬讜讜讙讬 讘专讗讜转诐 砖讗转讛 诪诇讻转 讜讙诐 讛讬讛 注诇 驻讬 谞讘讬讗 谞转驻专住诐 讚讗讘讬讱 讬专讗 砖诪讬诐. 讜注转讛 转讗诪专 讻讬 讛讗祝 讗诪谞诐 讝讻讬转 诇诪诇讻讜转 诇讛讜讚讬注 砖讗讘讬讱 爪讚讬拽 诪"诪 讗谞讬 讙讜专诪转 砖转讛讬讛 讛讜诇讱 讗讞专 讛谞讗讜转 讛注讛"讝 讻讬 讘砖诇砖讛 驻专拽讬谉 谞讟讘注讜 讘讱 讛诪讚讜转 讛专注讜转 讜诇讝讛 讗谞讗 讚讗诪专讬 诪讛 讘专讬 讗谞讬 讘注转 讛讜专转讱 讻讬讜谞转讬 诇砖诐 诪"讛 诇讬讞讚讜 注诐 诪' 砖讗谞讬 专讜诪讝转 诇诪' 讘转 砖讘注 讜讝"砖 诪"讛 讘专讬. 讜讘注转 砖讛讬讬转 讘讘讟谞讬 诪讛 讘专 讘讟谞讬 砖讚讞拽转讬 讜谞讻谞住转讬 砖转讛讬讛 诪诇讜讘谉 讜诪讝讜专讝 讜讻讬讜谞转讬 诇讛诪砖讬讱 讞住讚 讻诪谞讬谉 讘讟谞讬 注诐 讛讻讜诇诇 讜诪讛 讘专 谞讚专讬 讻谞讙讚 驻专拽 讛讬谞讬拽讛 讗谞讬 拽讚诪转讬 讜谞讚专转讬 砖讬讛讬讛 诇讬 讘谉 讛讙讜谉 讜诪诇讗 讘转讜专讛 讜诪讜讻谉 诇谞讘讬讗讜转. 讗诐 讻谉 讛讘讞讬专讛 讘讬讚讱 诇讻讜祝 讬爪讛"专 讜诇讛讬讜转 讟讜讘 讻讬 讗谞讬 讗讬谉 讘讬 注讜谉 讜讗讚专讘讗 讛砖转讚诇转讬 诇转讜注诇转讱:


讗诪专 @专讘讬 讬爪讞拽 诪谞讬谉 砖讞讝专 砖诇诪讛 讜讛讜讚讛 诇讚讘专讬讛 砖谞讗诪专 讻讬 讘注专 讗谞讻讬 诪讗讬砖 讝讛 谞讞 讜讻讜'. 讗驻砖专 讚谞拽讟 讛讗讬 诇讬砖谞讗 砖讞讝专 讜讛讜讚讛 讜讻讜' 诇讜诪专 讚诪诇讘讚 砖讛讜讚讛 诇讚讘专讬讛 讘注转 砖讻驻讗转讜 注诇 讛注诪讜讚. 讜讘讜讚讗讬 砖讗诪专 诇讛 讛讚讬谉 注诪讱. 注讜讚 讞讝专 驻注诐 讗讞专转 讘讬谞讜 诇讘讬谉 注爪诪讜 讜讛讜讚讛 砖爪讚拽讛 讗诪讜 讜讗诪专 讻讬 讘注专 讗谞讻讬 诪讗讬砖 诪住讬讘转 讛讬讜转讬 讗讬砖 诪讞讜诪专 拽讜专抓 讜讘注专 讗谞讻讬 诪谞讞 砖诇讗 讙专诪讛 诇讜 讗诪讜 讜讬讟注 讻专诐 讜讛讬"诇 诇诇诪讜讚 诪诪谞讜 讜诇讗 诇诪讚转讬 讜诇讗 讘讬谞转 讗讚诐 诇讬 砖讛讬讛 诇讬 诇讛转讘讜谞谉 诪讗讚 砖讗讘讬 转拽谉 讗讚讛"专 讜注诐 讻诇 讝讛 讜诇讗 讘讬谞转 讗讚诐 诇讬 砖讗讘讬 转拽谞讜:





驻转讞 注讬谞讬诐

诪讛 讘专讬 讛讻诇 讬讜讚注讬诐 砖讗讘讬讱 讬专讗 砖诪讬诐 讛讬讛 注讻砖讬讜 讬讗诪专讜 讗诪讜 讙专诪讛 诇讜 讜讻讜'. 驻讬专讜砖 讜讻讬 转讬诪讗 讛讟讬讘讜 讗转 讗砖专 讚讬讘专讜 砖讗转 讙专诪讗 讜住讬讘讛 诇讝讛 讜讻诪"砖 讝"诇 砖讛注讬拽专 讛讜讗 转诇讜讬 讘讻讜谞转 讛讗诐 讜讛讜诇讚 谞砖讗专 讘诪注讬讛 讻诇 讬诪讬 讛注讬讘讜专 讜讗讞"讱 讬讜谞拽 诪讞诇讘讛 讻诇 讝诪谉 讛讬谞讬拽讛. 诇讻谉 讗诪专 讜诪讛 讘专 讘讟谞讬 砖讚讞拽转讬 讜讻讜' 讜讻讬 转讬诪讗 讗讻转讬 注专讘讗 爪专讬讱 砖诇讗 讻讬讜谞转 诪诇讜讘谉 讜诪讝讜专讝 讘注谞讬谞讬 讛注讛"讝 诇讝"讗 讜诪讛 讘专 谞讚专讬 砖谞讚专转讬 砖转讛讬讛 诪诪讜诇讗 讘转讜专讛 讜讛讙讜谉 诇谞讘讬讗讜转 讜讗"讻 讗讬谉 讗谞讬 讙讜专诪转. 讜注讬讬谉 讘住驻专讬 讛拽讟谉 专讗砖 讚讜讚 驻专砖转 讛讗讝讬谞讜 诪"砖 讘诪讗诪专 讝讛 讘住"讚:


讝专讬讝 讜诪诇讜讘谉 诪诪讜诇讗 讘转讜专讛 讜讛讙讜谉 诇谞讘讬讗讜转. 讗驻砖专 讘诪"砖 讗讬谉 讛谞讘讜讗讛 砖讜专讛 讗诇讗 注诇 讙讘讜专 讞讻诐 讜注砖讬专 诇讝"讗 讝专讬讝 讻诪"砖 专砖"讬 驻专拽 讛诪驻诇转 讘专讬讗 讜讞讝拽 讜讛讻讗 谞诪讬 驻讬专砖 讘注诇 讻讞 讜讛讬讬谞讜 讻谞讙讚 讙讘讜专. 讜诪诪讜诇讗 讘转讜专讛 讻谞讙讚 讞讻诐. 讜讛注讜砖专 讗转讜 注诪讜. 讗"讻 讛讜讗 讛讙讜谉 诇谞讘讬讗讜转 讜驻讬专砖讛 讛讙讜谉 诇谞讘讬讗讜转 砖讬讛讬讛 诇讜 诪讚讜转 讟讜讘讜转 讜讚讘拽讜转 讘讛' 讚注"讬 讻谉 讬讝讻讛 诇谞讘讜讗讛:


诪讬 砖讻诇 专讝讬 注讜诇诐 讙诇讜讬讬诐 诇讜 讬砖转讛 讬讬谉 讜讬砖转讻专. 讻诇讜诪专 讚讛讗 讚讗诪转 讞诪专讗 讜专讬讞谞讬 驻拽讞讬谉 讛讬讬谞讜 诇诪讬 砖爪专讬讱 诇讛转讞讻诐 讜讗转讛 诇讗 讻谉 砖讻诇 专讝讬 注讜诇诐 讙诇讜讬诐 诇讱 讗"爪 诇砖转讜转 讬讬谉 讜讻讬 转讬诪讗 讻"砖 诇讚讬讚讬 讚诪讞讚讚 讟驻讬 诪"诪 讛讬讬谞讜 诪注讟 诇讗 砖讻专讜转 讚诪砖诪诪讜 讜讝"砖 讬砖转讛 讬讬谉 讜讬砖转讻专 讚诇讚讬讚讬 讗"爪 诇砖转讜转 讻诇 注讬拽专 讜讙诐 讗讬 谞讬诪讗 讚讻"砖 讚诪讜住讬祝 诇讗 讘砖讻专讜转 讚讗讝 诪讝讬拽. 讜诪"砖 诪讬 砖讻诇 专讜讝谞讬 注讜诇诐 讜讻讜' 讚转谞谉 讬讬谉 讜砖讬谞讛 专注 诇爪讚讬拽讬诐 讜专注 诇注讜诇诐 讜讘讱 谞讬讻专 讜诪转驻专住诐 讘讬讜转专 砖讛住谞讛讚专讬谉 诪砖讻讬诪讬谉 诇讛转诇诪讚 讬讬谉 讜砖讬谞讛 专注 诇讱 讜诇讛诐:


讻讬 讘注专 讗谞讻讬 诪讗讬砖 诪谞讞. 讚讗诪专讜 诇注讬诇 讚讗诪专 讛拽讘"讛 诇谞讞 讛讬"诇 诇诇诪讜讚 诪讗讚讛"专. 讜谞诪爪讗 讚讛讜讗 讙专注 诪谞讞 讻讬 谞讞 诇讗 讛讬"诇 诇诇诪讜讚 讗诇讗 诪讗讚诐 讜讛讜讗 讛讬"诇 诇诇诪讜讚 诪讗讚诐 讜谞讞 讜诇讝"讗 讻讬 讘注专 讗谞讻讬 诪讗讬砖 讜讛讜讗 谞讞 讜诇讗 讘讬谞转 讗讚诐 诇讬 砖诇讗 谞转讘讜谞谞转讬 讘讗讚诐 讙诐 讻谉:






image1.png
e 9T WNSE




